*………sz. napirend*

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**
2. **a veszélyhelyzet kihirdetéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló**
3. **2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján**
4. **2021. március**

**Tárgy**: Javaslat a személyes gondoskodást nyújtó szociális és gyermekjóléti szolgáltatások intézményi térítési díjainak meghatározására

**Készítette: ……………………….**

Ötvös Zoltán

intézményirányítási osztályvezető s.k.

**Egyeztetve:**  **……………………**

Vargáné Luketics Gabriella

Humánszolgáltatási igazgató s.k.

**Látta**: ………………………………….

dr. Szalai Tibor

jegyző

……………………………

dr. Silye Tamás

jegyzői igazgató

*Nyílt anyag!*

**Tisztelt Képviselő-testület!**

A személyes gondoskodást nyújtó szociális és gyermekjóléti ellátások intézményi térítési díjának meghatározását a szociális igazgatásról és szociális ellátásokról szóló 1993. évi III. törvény (továbbiakban: Szt.), a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.), valamint a végrehajtásukra kiadott rendeletek szabályozzák.

Az Szt. 115. § (1) bekezdéseszerint:„*Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget.*”

A szolgáltatói önköltség a szolgáltatást nyújtó intézmények tárgyévre tervezett költségei alapján kerül meghatározásra, az önköltség számítása szolgáltatásonként történik, a közös költségelemeket a szolgáltatásonkénti közvetlen költségek arányában meg kell osztani.

2021. január 1-jétől sem az Szt. alapján nyújtott szociális alapellátások és szakellátások, sem a Gyvt. és végrehajtási rendeletei alapján megállapítható napközbeni gyermekfelügyelet intézményi térítési díj megállapításának ágazati szabályai nem módosultak. Törvényi kötelezettség már nem írja elő, de az intézményi térítési díjak az állami normatív támogatások levonásával kerültek megállapításra.

A szolgáltatások önköltségei a tavalyi évhez viszonyítva - a szállítás, a jelzőrendszeres házi segítségnyújtás valamint a napközbeni gyermekfelügyelet kivételével - növekedtek. *(86/2020.(IV.01.) képviselő-testületi határozattal elfogadott 2020. évi intézményi térítési dj táblázat az előterjesztés mellékletét képezi).*

Az elmúlt 2 naptári évben 8-8%-os növekedés volt a garantált bérminimum összegében, mely valamennyi intézmény bér és személyi jellegű kifizetéseit érintette, megnövelte a szolgáltatások önköltségét. A demens személyek nappali ellátásának költségeinek növekedésének indoka, hogy az intézmény a világjárvány időszakában nem fogadhatta, illetve csak csökkentett létszámban az ellátottakat, így kevesebb állami normatív támogatást igényelhetett a feladathoz az intézmény.

A fogyasztói árak átlagosan 3,3%-kal emelkedtek, ezen belül a legnagyobb mértékben az élelmiszerek drágultak, 7,2%-kal. ([*https://www.ksh.hu/docs/hun/xftp/gyor/far/far2012.html*](https://www.ksh.hu/docs/hun/xftp/gyor/far/far2012.html)*)*

Azon szolgáltatások esetén, ahol étkezést is biztosítani kell, a személyi jellegű kifizetéseken kívül az élelmiszer árak növekedése is befolyásolta a változásokat.

Az egyes szolgáltatások normatív állami támogatásai az elmúlt évivel azonos mértékűek.

Az intézményi térítési díjat az önkormányzat fenntartásában működő szociális és gyermekjóléti intézményvezetők adatszolgáltatása alapján a fenntartó állapítja meg,

A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet 2.1. – 2.8. melléklete tartalmazza a személyes gondoskodásért fizetendő személyi térítési díjakat (továbbiakban: R.). *(A személyi térítési díj az - az összeg, amelyet az ellátott ténylegesen megfizet egy általa igénybe vett személyes gondoskodást nyújtó szociális ellátásért.)*

Az intézmények a tárgyévi jövedelmek alapján évente felülvizsgálják a szolgáltatást igénybevevők által fizetett személyi térítési díjakat.

A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésekről szóló 603/2020.(XII.18.) Korm. rendelet értelmében az önkormányzat által nyújtott szolgáltatások, tevékenységek díja nem emelkedhet:

***„****1. § (1) E rendelet hatálybalépésének napjától 2021. december 31. napjáig – a (3) és (4) bekezdésben foglalt kivétellel –*

***a) a helyi önkormányzat,***

***b) a helyi önkormányzat által fenntartott***

***ba) költségvetési szerv,***

*bb) nonprofit szervezet,*

*bc) egyéb szervezet,*

*c) a helyi önkormányzat többségi tulajdoni részesedésével működő gazdasági társaság,*

*d) a helyi önkormányzat többségi tulajdoni részesedésével működő gazdasági társaság által alapított gazdasági társaság,*

*e) a képviselő-testület feladatkörébe tartozó közszolgáltatás ellátására szerződéssel rendelkező, a polgári perrendtartásról szóló törvény szerinti gazdálkodó szervezet*

***által nyújtott szolgáltatásért, végzett tevékenységéért megállapított díj, az*** *önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség (a továbbiakban együtt: díj****) mértéke nem lehet magasabb, mint az ugyanazon díjnak az e rendelet hatálybalépését megelőző napon hatályos és alkalmazandó mértéke.”***

A fentiek értelmében a fenntartónak meg kell állapítania és dokumentálni kell az önköltséget, illetve az intézményi térítési díjat, de figyelembe véve a hivatkozott jogszabályban foglaltakra, az intézményi térítési díj összege nem emelkedik a 2021. évben.

A személyi térítés díj felülvizsgálatát ebben az évben nem kell elvégezni, azaz az ellátott havi jövedelmének változását sem kell vizsgálni. Az R.-ben foglalt személyi térítési díjak a következő felülvizsgálatig változatlanok maradnak. Az ellátottakat egy tájékoztatóban értesíteni kell arról, hogy az ellátásért fizetendő személyi térítési díj összege nem változott.

A fenntartónak április 1-jéig jogszabályi kötelezettsége az intézményi térítési díjról való döntés meghozatala, ezért indokolt jelen előterjesztés ügyében döntést hozni.

A Kormány a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelettel veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2021. február 8. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021.(II.8.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Fentiekre tekintettel kérem a Tisztelt Képviselő-testületet, hogy alakítsa ki véleményét a Polgármester döntése előtt.

**HATÁROZATI JAVASLAT**

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy az általa fenntartott szociális és gyermekjóléti intézményeiben az egyes szolgáltatások intézményi térítési díjait **2021. április 1. napjától** a 2020. évi intézményi térítési díj összegével azonos mértékben az alábbiak szerint állapítja meg:

|  |  |  |  |
| --- | --- | --- | --- |
| Ellátási forma | Típus | Önköltség (Ft) | Intézményi  térítési díj (Ft) |
| **Szociális étkeztetés**  **(1 nap)** | **Étkeztetés szállítás nélkül** | **1977** | **1515** |
| **Étkeztetés szállítással** | **2163** | **1715** |
| **Szállítás** | **200** | **200** |
| **Házi segítségnyújtás (1 óra)** | **szociális segítés** | **6511** | **5745** |
| **személyi gondozás** | **4500** |
| **Időskorúak nappali intézményi ellátása (1 nap)** | **Nappali ellátás** | **3706** | **2255** |
| **Nappali ellátás (demens) étkezés nélkül** | **14 965** | **4770** |
| **Nappali ellátás (demens) étkezéssel** | **16 130** | **5795** |
| **Fogyatékos személyek nappali intézményi ellátása (1 nap)** | **Nappali ellátás étkezés nélkül** | **17 911** | **13 885** |
| **Nappali ellátás étkezéssel** | **19 076** | **14 665** |
| **Jelzőrendszeres házi segítség-nyújtás (1 nap)** |  | **389** | **335** |
| **Átmeneti elhelyezést nyújtó ellátás (időskorúak gondozóháza)** | **1 napra** | **13 086** | **7325** |
| **Gyógytorna, masszázs (1 óra)** |  | **2309** | **1900** |
| **Napközbeni gyermekfelügyelet (1 óra)** |  | **1325** | **1325** |

**Felelős:** Polgármester

**Határidő:** 2021. április 1.

Budapest, 2021. március 18.

**Kovács Márton**

**alpolgármester**

***az előterjesztés melléklete***

**Budapest Főváros II. ker. önkormányzat 86/2020.(IV.01.) képviselő-testületi határozata**

|  |  |  |  |
| --- | --- | --- | --- |
| Ellátási forma | Típus | Önköltség (Ft) | Intézményi  térítési díj (Ft) |
| **Szociális étkeztetés**  **(1 nap)** | **Étkeztetés szállítás nélkül** | **1 778** | **1 515** |
| **Étkeztetés szállítással** | **1 978** | **1 715** |
| **Szállítás** | **200** | **200** |
| **Házi segítségnyújtás (1 óra)** | **szociális segítés** | **5 809** | **5 745** |
| **személyi gondozás** | **4 500** |
| **Időskorúak nappali intézményi ellátása (1 nap)** | **Nappali ellátás** | **3 017** | **2 255** |
| **Nappali ellátás (demens) étkezés nélkül** | **7 536** | **4 770** |
| **Nappali ellátás (demens) étkezéssel** | **8 563** | **5 795** |
| **Fogyatékos személyek nappali intézményi ellátása (1 nap)** | **Nappali ellátás étkezés nélkül** | **16 651** | **13 885** |
| **Nappali ellátás étkezéssel** | **17 432** | **14 665** |
| **Jelzőrendszeres házi segítség-nyújtás (1 nap)** |  | **418** | **335** |
| **Átmeneti elhelyezést nyújtó ellátás (időskorúak gondozóháza)** | **1 napra** | **12 025** | **7 325** |
| **Gyógytorna, masszázs (1 óra)** |  | **1 900** | **1 900** |
| **Napközbeni gyermekfelügyelet (1 óra)** |  | **1 325** | **1 325** |